Magnus Bakken Haugli

Magnus Bakken Haugli (født 1. mai 1998 på Jevnaker) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Jevnaker Idrettsforening.
Han er søskenbarn til Maren og Sverre Haugli og barnebarnet til Sverre Ingolf Haugli som tok OL-bronse i 1952 på 5 000 meter.


== Idrettskarriere ==


=== 2015/16 ===
I allround-NM på skøyter junior 2016 fikk han sølv på 1 500 meter, bak Marius Bratli, og han kom på fjerdeplass på 3 000 meter.


=== 2016/17 ===
I enkeltdistanse-NM på skøyter 2017 i oktober 2016 fikk han syvendeplass på 10 000 meter som beste plassering. På 5 000 meter kom han på åttendeplass, på 1 500 meter niendeplass og på 500 meter 13.-plass. Han kom på åttendeplass sammenlagt i allround-NM på skøyter 2017, med åttendeplass på 10 000 meter som beste enkeltresultat.I januar 2017 deltok han i juniorklassen under sprint-NM på skøyter 2017. Der kom han på fjerdeplass på 1 000 meter, med ny personlig rekord på 1.14,72, og han kom på femteplass på den første 500-meteren og syvendeplass på den andre 500-meteren.
I allround-NM på skøyter junior 2017 fikk han sølv på 5 000 meter, bak Allan Dahl Johansson, og bronse på 1 500 og 3 000 meter. På 500 meter kom han på fjerdeplass.Han deltok i junior-VM på skøyter 2017 i Helsingfors, Finland. Her endte han på 52.-plass på 500 meter og 17.-plass på 1 500 meter. På 1 000 meter kom han på 37.-plass, og på 5 000 meter kom han på tiendeplass. Norge fikk bronse på lagtempo, med Haugli på laget. Avslutningsdistansen i junior-VM var fellesstart, der Haugli kom på 24.-plass.


=== 2017/18 ===
I neosenior-verdenscupen i slutten av november 2017 tok han en fin 3.-plass på 3 000 meter bak sine landslagskamerater Runar Njåtun Krøyer, Asker SK som vant og Vetle Stangeland, Tønsbergs TF som tok andreplassen. Den 16. og 17. desember 2017 vant han sammenlagtkonkurransen i Norgescupen allround for menn etter å ha vunnet de to lengste distansene 3 000 meter og 5 000 meter, og ble med det kvalifisert for EM på skøyter 2018 som dette året ble arrangert som et enkeltdistansemesterskap for første gang. I europamesterskapet som ble avholdt første helgen i 2018 ble han nummer 14 på 1 500 meter på ny personlig rekord 1.50,33 og nummer 12 på 5 000 meter. Den andre helgen i januar (13. og 14. januar) gikk allround-NM på skøyter på Jevnaker kunstisbane (Hauglis hjemmebane) og der var han blant forhåndsfavorittene til medalje og mesterskapet. Haugli vant begge de to lengste distansene igjen under allround-NM på skøyter og gjorde det også såpass greit på de to kortere distansene også slik at han vant et forholdsvis klart norgesmesterskap foran Kristian Gamme Ulekleiv, Gjøvik SK som tok sølv og Runar Njåtun Krøyer som tok bronse.


== Personlige rekorder ==
Oppdatert pr 17. januar 2018.


== Referanser ==


== Eksterne lenker ==
(en) Magnus Bakken Haugli – Speedskatingbase.eu 
(en) Magnus Bakken Haugli – SpeedSkatingNews.info 
(en) Magnus Bakken Haugli – SpeedSkatingStats.com 
(en) Magnus Bakken Haugli hos www.ISU.html.InfostradaSports.com
(en) Magnus Bakken Haugli hos SpeedSkatingResults.com
(en) Magnus Bakken Haugli på Jakub Majerski's Speedskating database (Adelskalender distanser og sammenlagt)
(en) Magnus Bakken Haugli på www.The-Sports.orgBilder(en) Bilder av Magnus Bakken Haugli på SpeedSkatingPhotos.info/DesgPhoto.com